stanford-oval/wikipedia huggingface dataset:
Reflektometrinen interferenssispektroskopia

Reflektometrinen Interferenssispektroskopia (RIfS) on fysikaalinen menetelmä, joka perustuu valkoisen valon interferenssiin eli taittumiseen ohuiden kalvojen rajapinnoilla. RIfS menetelmää käytetään molekyylien välisten vuorovaikutusten tutkimiseen.
Periaate

RIfS-menetelmän mittausperiaate pohjautuu Michelsonin interferometriin.
Toteutus

Valkoinen valo ohjataan pystysuorassa suunnassa kennoon, joka muodostuu useasta ohuesta piidioksidi (SiO2) kalvosta, Ta2O5 kalvosta, ja uloimmasta SiO2 kalvosta (uloin kalvo voi olla kemiallisesti muokattu). Valon osa-aallot taittuvat kennon eri kalvojen rajapinnoissa, ja taittuneet aallot vaikuttavat toisiinsa joko vahvistaen tai heikentäen toisiaan superpositioperiaatteen mukaisesti. Muodostuva interferenssispektri voidaan detektoida diodirividetektorilla.
Kennon päällimmäinen SiO2 kalvo voidaan kemiallisesti muokata siten, että se pystyy sitomaan haluttuja tietyntyyppisiä molekyylejä. Molekyylien sitoutuminen kalvoon saa aikaan muutoksen kalvon fysikaalisessa paksuudessa (d), ja muuttaa samalla kalvon taitekerrointa (n). Fysikaalisen paksuuden d ja taitekertoimen n tulo määrittää kalvon optisen paksuuden. Muutos kalvon optisessa paksuudessa muuttaa interferenssispektriä, joka muodostuu valkoisen valon kulkiessa kennon läpi. Molekyylien sitoutumisominaisuuksia voidaan näin tutkia mittaamalla kennon läpi kulkevan valon interferenssispektrissä tapahtuvia muutoksia.
Sovellukset

RIfS tekniikkaa voidaan soveltaa sekä kemiallisissa (kemoreseptori) että biologisissa detektiomenetelmissä. Kemialliset detektiomenetelmät sopivat erityisesti vaikeissa olosuhteissa suoritettaviin mittauksiin ja kaasufaasissa tapahtumiin mittauksiin. Näissa sovelluksissa RIfS kennon uloin SiO2 kalvo on useimmiten kemiallisesti muokattu epäselektiivisiä polymeereillä, jotka erottelevat tutkittavat kemikaalit esimerkiksi koon tai poolisuuden mukaan. Käytettäessä epäselektiivisiä mittausmenetelmiä mitattu interferenssispektri muodostuu usean eri analyytin vaikutuksesta. Näin ollen tulosten kvantitointi vaatii usean muuttujan analyysimenetelmien tai neuroverkkopohjaisten menetelmien käyttöä. Polymeeripinnoitteilla voidaan kuitenkin suorittaa myös selektiivisiä mittauksia, jos kennon kalvo päällystetään niin kutsutuilla molekyylimerkityillä polymeereillä (molecular imprinted polymers).
Kun RIfS-menetelmää sovelletaan biosensorimittauksissa, uloin SiO2-kalvo päällystetään polyetyleeniglykolin tai dekstraanin kaltaisilla polymeereillä, ja tähän polymeerikerrokseen sidotaan biomolekyylejä, jotka toimivat selektiivisinä tunnistimina. Teoriassa mikä tahansa biomolekyyli voi toimia tunnistimena (proteiinit kuten vasta-aineet, DNA/RNA kuten aptameerit, pienet orgaaniset molekyylit kuten estroni, ja jopa rasvat kuten fosfolipidikalvot). RIfS on leimaton tekniikka, joka mahdollistaa molekyylien välisten vuorovaikutusten tutkimisen aikaerotteisesti ilman fluoresoivien tai radioaktiivisten merkkiaineiden käyttoä.
Kirjallisuutta

G. Gauglitz, A. Brecht, G. Kraus and W. Nahm. Sensor. Actuat. B-Chem. 11, 1993
A. Jung. Anal. Bioanal. Chem. 372 1, 2002
F. Gesellchen, B. Zimmermann, F. W. Herberg. Methods in Molecular Biology, 2005
T. Nagel, E. Ehrentreich-Forster, M. Singh, et al. Sensors and Actuators B-Chemical 129 2, 2008
P. Fechner, F. Pröll, M. Carlquist and G. Proll. Anal. Bioanal. Chem. Nov 1, 2008
Aiheesta muualla

Barolo.ipc.uni-tuebingen.de (Arkistoitu – Internet Archive)
Vasemmalla: Valon kulku kennon läpi ja osa-aaltojen heijastuminen kalvojen rajapinnoilta

Oikealla: Valon taittumisesta syntyvät interferenssispektrit
Sitoutumiskäyrä, joka kuvaa  analyytin sitoutumista RIfS-kennoon
Torstein Seiersten

| Mitalit | Mitalit | Mitalit |  |
| --- | --- | --- | --- |
|  Torstein Seiersten Oslon Bisletillä 1950-luvulla. |  Torstein Seiersten Oslon Bisletillä 1950-luvulla. |  Torstein Seiersten Oslon Bisletillä 1950-luvulla. |  |
Maa:   Norja
Miesten pikaluistelu
Olav Torstein Seiersten  (22. helmikuuta 1931 Brandbu, Oppland – 15. lokakuuta 2023 Nittedal, Viken) oli norjalainen pikaluistelija.
Torsten Seiersten nousi pinnalle jo nuorisosarjoissa 1950-luvun alussa yhdessä Knut Johannesenin kanssa. Vuosina 1952–1953 hän palveli Saksassa miehitysjoukkoina toimineessa norjalaisprikaatissa. Pikaluistelu-uransa aikana hän oli töissä Norjan rautateillä konduktöörinä. Työ hankaloitti täysipainoista valmentautumista pikaluisteluun.
Vuoden 1956 Cortina d'Ampezzon olympialaisissa hän sai luistella 5 000 metriä, jolla matkalla hän sijoittui 10:ksi. Kisojen jälkeen järjestetyissä MM-kisoissa Oslon Bislettillä hän voitti 10 000 ennen pariaan Oleg Gontšarenkoa. Yhteispisteissä hän oli neljäs. Vuosina 1957 ja 1958 hän oli MM-kisoissa molemmilla kerroilla viides. Vuoden 1960 Squaw Valleyn kisoissa Seiersten paransi 10 000 metrin sijoitustaan olleen kuudes. Parhaimmaksi olympiasijoitukseksi muodostui 5 000 metrin neljäs sija häviten kahdella kymmenyksellä pronssimitalin.
Norjan mestaruuskisoihin Seiersten osallistui vuosina 1953–1964. Hän oli lopettamassa uraansa jo vuonna 1962, mutta valmentaessaan Stein Johnsonia jatkoi samalla omaa uraansa. Viimeisen kerran urallaan hän osallistui vuoden 1961 MM- ja EM-kisoihin. Parhaat tuloksensa 5 000 ja 10 000 metrillä hän teki uransa lopulla vuoden 1963 alussa. Samaan aikaan kilpaillut Knut ”Kuppern” Johannesen oli Seierstenille liian kova pala, sillä maanmies Johannesen voitti vastaavana aikana useita olympiamitaleita, MM- ja EM-mitaleita.
Uransa jälkeen Seiersten toimi Norjan pikaluistelujoukkueen johtajana 1960-luvulla.
Torstein Stenersen

| Torstein Stenersen> Henkilötiedot |
| --- | --- |
Koko nimi:  Torstein Stenersen
Syntynyt: 16. lokakuuta 1988 (ikä 35)
Uran tiedot
Seura:  Ramundberget SSK
Laji:  ampumahiihto
Maailmancup
Kaudet:  2015–
Paras sijoitus:  7
Voitot:  0
Palkintokorokkeella:  0
 Tietolaatikko päivitetty 21. tammikuuta 2016 
Torstein Stenersen (s. 16. lokakuuta 1988) on norjalaissyntyinen, nykyisin Ruotsia edustava ampumahiihtäjä. Stenersen edustaa Ramundberget SSK -seuraa.
IBU-cupissa Norjaa edustanut Stenersen sai Ruotsin edustusoikeuden vuonna 2015. Hän debytoi maailmancupissa saman vuoden tammikuussa Anterselvan pikamatkalla sijoittuen sijalle 94. Avauspisteensä hän saavutti tammikuussa 2016 Ruhpoldingin normaalimatkalta ollen seitsemäs. Tuo on myös hänen paras maailmancup-sijoituksensa.
Toledo (maakunta)

Toledo on maakunta keskisessä Espanjassa Kastilia-La Manchan itsehallintoalueen länsiosassa. Sen rajanaapureita ovat Madridin, Cuencan, Ciudad Realin, Badajozin, Cáceresin ja Ávilan maakunnat.
Toledon väkiluku on 686 841 (vuonna 2017) ja pinta-ala 15 370 neliökilometriä. Vain noin yhdeksäsosa väestöstä asuu pääkaupungissa Toledossa, joka on myös itsehallintoalueen pääkaupunki. Maakunnassa on yhteensä 204 kuntaa. Espanjan pienin kunta, 5 asukkaan Illán de Vacas sijaitsee Toledon maakunnassa.
Toledo jakaa Cabañerosin kansallispuiston Ciudad Realin kanssa.
Aiheesta muualla

Kuvia tai muita tiedostoja aiheesta Toledo (maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Torstein Raaby

Raabyn muistolaatta Dverbergissä
Torstein Raaby (myös Råby; 6. lokakuuta 1918 Dverberg, Vesterålen, Norja – 23. maaliskuuta 1964 Alert, Nunavut, Ellesmerensaari, Kanada[lähde? ]) oli norjalainen radisti ja tutkimusmatkailija.
Raaby oli kotoisin Pohjois-Norjasta Lofooteilta nykyisen Andøyan kunnan alueelta. Ennen toista maailmansotaa hän teki satunnaistöitä. Hän harrasti radioamatööritoimintaa, ja sen ansiosta hän meni sodan alkaessa mukaan vastarintaliikkeeseen. Hän toimi Kaivuonon alueen radistina ja välitti Englantiin tiedot, joiden perusteella taistelulaiva Tirpitz yllätettiin pienoissukellusveneiden avulla suojatussa satamassaan. Raaby käytti antennimastonaan erään saksalaisen upseerin yksityistä mastoa, eikä Gestapo onnistunut paikantamaan sitä.
Sodan jälkeen Raaby osallistui Kon-Tikin purjehdukseen yli Tyynenmeren yhdessä Thor Heyerdahlin ja muiden miehistön jäsenten kanssa. Hänet valitsi miehistöön toinen hankkeen pääpuuhamiehistä, lämpöinsinööri Herman Watzinger. Raaby puolestaan hankki toisen radistin, oslolaisen vastarintaliikkeen veteraanin Knut Hauglandin.
Kon-Tikin matkan jälkeen Raaby työskenteli muun muassa Jan Mayenin saarella. Hän osallistui radistina moniin tutkimusretkikuntiin. Hän kuoli sydänkohtaukseen Kanadan ilmavoimien tukikohdassa, Alertissa, Pohjoisnavalle suuntautuneella tutkimusmatkalla.
Raabystä sanottiin, että mahtavasta Kon-Tiki-purjehduksesta hän sai parantumattoman vaelluskuumeen, tutkimusmatkoista tuli hänelle elinikäinen harrastus.
Richard Ruoff

| Richard Ruoff |
| --- | --- |
 Richard Ruoff (vasemmalla) keskustelemassa sotilaan kanssa itärintamalla marraskuussa 1941.
Henkilötiedot
Syntynyt: 18. elokuuta 1883  Messbach, Saksa
Kuollut: 30. maaliskuuta 1967 (83 vuotta)  Tübingen, Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraalieversti
Kunniamerkit:  Rautaristin ritariristi
Richard Ruoff (18. elokuuta 1883 Messbach – 30. maaliskuuta 1967 Tübingen) oli saksalainen kenraalieversti toisen maailmansodan aikana.
Sotilasura

Kirjoitettuaan ylioppilaaksi Ruoff liittyi kadetiksi Saksan keisarillisen armeijan württembergiläiseen 10. jalkaväkirykmenttiin 1903. Ensimmäisessä maailmansodassa hän palveli aluksi komppanianpäällikkönä, kunnes siirtyi esikuntaupseeriksi yleisesikuntaan.
Sodan jälkeen Ruoff toimi esikuntaupseerina ja komentajana vaihtelevissa yksiköissä.  Kansallissosialistisen puolueen valtaannousun myötä armeijaa laajennettiin ja ammattiupseerit saivat ylennyksiä. Ruoff ylennettiin everstiksi ja hän pääsi 13. rykmentin komentajaksi. Seuraavana vuonna hänet siirrettiin jälleen esikuntatehtäviin ja huhtikuussa 1934 hänet ylennettiin kenraalimajuriksi.
Toinen maailmansota

Ruoff ylennettiin jalkaväenkenraaliksi toukokuussa 1939, muutama kuukausi ennen toisen maailmansodan alkua. Sodan sytyttyä Ruoff oli sijoitettuna länteen V. armeijaryhmän esikuntapäällikkönä ja V. armeijakunnan komentajana. Hän osallistui Ranskan valtaukseen kesällä 1940.
Tammikuussa 1942 Ruoff siirrettiin itärintamalle Moskovan edustalla olleen 4. panssariarmeijan komentajaksi. Edellinen komentaja kenraalieversti Erich Hoepner oli juuri vapautettu tehtävistään hänen määrättyä vetäytymisen säästääkseen vaikeassa asemassa olevia joukkojaan. Ruoff sai puolestaan vetäytyä ilman ongelmia. Hänet ylennettiin kenraalieverstiksi huhtikuussa.
Kesäkuussa Ruoff siirrettiin komentajaksi 17. armeijaan. Loppukesällä armeija eteni kohti Kaukasuksen öljykenttiä. Hän menetti osia armeijastaan Stalingradin taistelun yhteydessä ja joutui vetäytymään. Ruoffin johdolla armeija osallistui Kubanjoen sillanpääaseman puolustamiseen kesällä 1943. Heinäkuussa hänet siirrettiin Wehrmachtin komentajareserviin eikä hän saanut uusia tehtäviä sodan aikana.
Sodan jälkeen hän eli Bodenjärven rannalla olevassa kodissaan Tübingenissä. Richard Ruoff kuoli marraskuussa 1967.
Thísvi

| Thísvi Θίσβη |
| --- | --- |
 Kunnallisyksikön sijainti
 Thísvi
 Koordinaatit: 38°15′28″N, 22°58′09″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Thíva
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  280403
Väkiluku (2011):  2 476
 – Kylä­yhdys­kunta:  190
 – Kylä:  183
Aikavyöhyke:  UTC+2
 – Kesäaika:  UTC+3
Rekisterikilpi:  VI
Infobox OKVirheellinen NIMI-arvo: 
Thísvi (kreik. Θίσβη) on Kreikan kylä sekä samanniminen Thívan kunnan kunnallisyksikkö (Δημοτική Ενότητα Θίσβης, Dimotikí Enótita Thísvis) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 2 476 ja varsinaisen Thísvin kylän väkiluku 183 (vuonna 2011).
Thísvin kylä sijaitsee linnuntietä noin 32 kilometriä länsilounaaseen Thívan kaupungista. Thísvin kunnallisyksikkö käsittää Thívan kunnan länsiosan. Sen suurin asutus on Domvraínan kylä. Thísvi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Plataiéen ja Vágian kanssa, jolloin se muuttui uuden kunnan kunnallisyksiköksi.
Kunnallisyksikön osat

Thísvin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Chóstia | Paralía | 160 |
| Chóstia | Pródromos | 418 |
| Domvraína | Ágios Nikólaos | 16 |
| Domvraína | Domvraína | 639 |
| Domvraína | Moní Makariotíssis (luostari) | 20 |
| Ellopía | Ellopía | 398 |
| Thísvi | Órmos Agíou Ioánnou | 7 |
| Thísvi | Thísvi | 183 |
| Xironomí | Alykí | 279 |
| Xironomí | Xironomí | 356 |
Yhteensä: 2 476
Tuiskula

Tuiskula voi tarkoittaa seuraavia paikkoja:
Tuiskula, kylä Angelniemellä
Tuiskula, kylä Kurikassa
Tuiskula, kylä Köyliössä
Tuiskula, Nivalassa sijaitseva viihdekeskus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuiskula”, voi hakea sivunnimihaulla, laajalla sivunnimihaulla tai tekstihaulla.
Rastulit

| Rastulit |
| --- | --- |
 Kauainpikkurastuli (Myadestes palmeri)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastulit Myadestes  Swainson, 1838
Katso myös
   Rastulit Wikispeciesissä   Rastulit Commonsissa 
Infobox OKNimi-testi OK: 
Rastulit (Myadestes) on rastaiden (Turdidae) heimoon kuuluva lintusuku. Sukuun kuuluu BirdLifen mukaan 12 lajia.
Rastuleihin kuuluvia lajeja

Andienrastuli (Myadestes ralloides)
Antillienrastuli (Myadestes genibarbis)
Havaijinrastuli (Myadestes obscurus)
Kauainisorastuli (Myadestes myadestinus), kuollut sukupuuttoon
Kauainpikkurastuli (Myadestes palmeri)
Kuubanrastuli (Myadestes elisabeth)
Lanainrastuli (Myadestes lanaiensis)
Liuskerastuli (Myadestes townsendi)
Panamanrastuli (Myadestes coloratus)
Rosvorastuli (Myadestes melanops)
Ruostesiipirastuli (Myadestes occidentalis)
Savirastuli (Myadestes unicolor)
Aiheesta muualla

ITIS: Myadestes (englanniksi)
ZipcodeZoo: Myadestes (englanniksi)
Red Notice

| Red Notice |
| --- | --- |

Ohjaaja:  Rawson Marshall Thurber
Käsikirjoittaja:  Rawson Marshall Thurber
Tuottaja:   Beau Flynn  Dwayne Johnson  Dany Garcia  Rawson Marshall Thurber  Hiram Garcia 
Säveltäjä:  Steve Jablonsky
Kuvaaja:  Markus Förderer
Leikkaaja:   Mike Sale  Julian Clarke 
Pääosat:   Dwayne Johnson  Ryan Reynolds  Gal Gadot  Ritu Arya  Chris Diamantopoulos 
Valmistustiedot
Valmistusmaa:  Yhdysvallat
Tuotantoyhtiö:   Flynn Picture Company  Seven Bucks Productions  Bad Versions, Inc. 
Levittäjä:  Netflix
Ensi-ilta:   2021-11-055. marraskuuta 2021 (Yhdysvallat)  2021-11-1212. marraskuuta 2021 (Netflix)  
Kesto:  118 minuuttia
Alkuperäiskieli:  englanti
Budjetti:  200 miljoonaa dollaria
Seuraaja:  Red Notice 2
Aiheesta muualla
IMDb 
AllMovie
Infobox OKNimi-testi OK: 
Red Notice on vuonna 2021 ensi-iltansa saanut yhdysvaltalainen toimintakomediaelokuva, jonka on käsikirjoittanut ja ohjannut Rawson Marshall Thurber. Elokuvan päärooleissa ovat Dwayne Johnson, Ryan Reynolds ja Gal Gadot.
Red Notice on julkaisunsa hetkellä kallein Netflixin tuottama elokuva, sillä sen budjetti oli 200 miljoonaa dollaria. Elokuvan nimi tarkoittaa punaista tiedoksiantoa, joka on Interpolin myöntämä kansainvälinen etsintäkuulutus/pidätysmääräys rikollisista.
Brittiläinen laulaja-lauluntekijä Ed Sheeran tekee elokuvassa cameoroolin.
Elokuvalle on tulossa kaksi jatko-osaa, jotka kirjoittaa ja ohjaa Rawson Marshall Thurber. Johnsonin, Reynoldsin, ja Gadotin on sanottu palaavan rooleihin.
Juoni

Yli kaksituhatta vuotta sitten Egyptin kuningatar, Kleopatra, sai häälahjaksi kolme jalokivillä ja kullalla koristeltua munaa. Sittemmin ne ovat joutuneet erilleen toisistaan, ja vain kahden munan sijainti tiedetään, eikä kolmatta munaa olla nähty vuosikausiin. Egyptiläinen miljardööri haluaa antaa kaikki kolme munaa tyttärelleen häälahjaksi ja on luvannut 300 miljoonaa dollaria niistä.
Taidevaras Nolan Booth (Ryan Reynolds) yrittää varastaa yhden Kleopatran munista Rooman Castel Sant’Angelos -museosta. FBI-agentti John Hartley (Dwayne Johnson) yrittää estää Boothin aikeet yhteistyössä Interpolin agentti Urvashi Dashin (Ritu Arya) kanssa. Booth pakenee paikalta munan kanssa mutta jää myöhemmin kiinni ja joutuu venäläiseen vankilaan. Boothin suurin kilpailija, Sarah ”Lähetti” Black (Gal Gadot), varastaa häneltä munan ja lavastaa Hartleyn rikoksesta. Hartley joutuu Boothin kanssa samaan vankilaan, jossa he päättävät työskennellä yhdessä puhdistaakseen Hartleyn maineen ja vähentääkseen Boothilta kilpailijoita.
Hartley ja Booth lähtevät etsimään toista munaa, joka on Valenciassa kansainvälisen asekauppiaan Sotto Vocen (Chris Diamantopoulos) luona. Valenciassa Booth ja Hartley törmäävät Blackiin, joka työskentelee yhdessä Vocen kanssa. Black ja Voce sitovat Hartleyn ja Boothin kiinni ja kiduttavat heitä, koska Blackin mukaan vain Booth tietää kolmannen munan sijainnin. Booth valehtelee, lähettää Blackin etsimään munaa Egyptin pyramideista ja lähtee itse Hartleyn kanssa etsimään oikeaa munaa Argentiinasta.
Hartley ja Booth löytävät Argentiinan viidakosta natsien bunkkerin, jossa on kasoittain kadonneita aarteita ja myös kolmas Kleopatran kadonnut muna. Hartley ja Booth ovat lähdössä munan kanssa pois, kun Black sekä Interpolin agentit yllättävät heidät. Hartley, Booth ja Black lyöttäytyvät yhteen paetakseen Interpolilta. Samalla Booth saa selville, että Hartley ja Black ovat tehneet töitä yhdessä koko ajan ja he ovat rakastavaisia. Hartley ja Black jättävät Boothin oman onnensa nojaan ja vievät kaikki kolme munaa Egyptiin saadakseen 300 miljoonaa dollaria.
Kuusi kuukautta myöhemmin Booth löytää Hartleyn ja Blackin Sardiniasta purjeveneestä. Hän kertoo heille, että vihjasi heidän saamistaan rahoista Interpolin agentti Dasille, joka jäädytti heidän varansa. Booth myös paljastaa, että Interpol on matkalla pidättämään heidät mutta ehdottaa heille pakoa, ja että he auttaisivat häntä kolmen miehen keikassa Pariisin Louvressa.
Näyttelijät

| 0 | 1 | 2 |
| --- | --- | --- |
|  Dwayne Johnson  | … |  John Hartley, FBI-agentti ja profiloija, joka on erikoistunut taidevarkauksiin.   |
|  Ryan Reynolds  | … |  Nolan Booth, maailmankuulu taidevaras, joka lyöttäytyy yhteen agentti Hartleyn kanssa.   |
|  Gal Gadot  | … |  Sarah Black/"Lähetti", maailmankuulu rikollinen, jonka agentti Hartley ja Booth koettavat saada kiinni.   |
|  Ritu Arya  | … |  komisario Urvashi Das, Interpolin agentti, joka jahtaa Nolan Boothia ja Sarah Blackia.   |
|  Chris Diamantopoulos  | … |  Sotto Voce, kansainvälinen asekauppias.   |
|  Ivan Mbakop  | … |  Tambwe, Nolan Boothin ystävä, joka on tälle velkaa.   |
|  Vincenzo Amato  | … |  herra Gallo, museon johtaja Rooman Castel Sant'Angelossa.   |
|  Rafael  Petardi  | … |  herra Ricci, turvallisuuspäällikkö Rooman Castel Sant'Angelossa.   |
Quadra 605

Quadra 605:n liitännät, sisältää lisävarusteisen RJ45 Ethernet-portin.
Kotelo ilman kantta.
Quadra 605 on Apple Computerin 21. lokakuuta 1993 julkaisema Quadra-malliston tietokone. Kuluttajakäyttöön suunnattu Quadra 605 oli sarjan edullisin malli ja se oli tuotannossa 17. lokakuuta 1994 saakka. Laitetta myytiin myös nimillä Performa 475, 476 ja Macintosh LC 475.
Tekniset tiedot

Suoritin: 25 MHz:n Motorola 68LC040, 32-bit väylä. 8 kt:n L1-välimuisti muodostui 4 kt:n datavälimuistista ja 4 kt:n komentomuistista. L2-välimuisti on mahdollista lisätä PDS-liitännän kautta. 68LC040 on päivitettävissä Motorola 68040 -suorittimeen, joka nopeuttaa laitteiston toimintaa liukulukuoperaatioissa 300 %.
RAM: Oletuskokoonpanossa yksi 4 Mt:n SIMM-kampa. Emolevyllä on yksi 72-pin 80 nanosekunnin tai nopeamman muistin muistipaikka. Virallinen maksimimuisti on 36 Mt, mutta jotkin 128 Mt:n muistikammatkin toimivat. Quadra 605:n uusi MEMCjr-muistiohjain tunnistaa suurempiakin muisteja, aiemmissa Quadra 610, 650 ja 800 -malleissa käytetty DJMEMC-muistiohjain tuki muistikampoja vain 32 Mt:n saakka.
Video: Monitoriliitäntänä on DA15F-tyyppinen. VGA-yhteensopivuus saavutetaan adapterin avulla. Videokortilla on kaksi VRAM-muistikampapaikkaa, joihin voi asentaa joko kaksi 256 kt:n tai kaksi 512 kt:n 80 ns 68-pin VRAM SIMM-kampaa. Saavutettavat väriavaruudet ja resoluutiot ovat:
|  | 512 kt | 1 024 kt |
| --- | --- | --- |
512 x 384: tuhansia
| 640 x 480 | 256 | tuhansia |
| 640 x 870 | 16 | 256 |
| 832 x 624 | 256 | tuhansia |
| 1 024 x 768 | 16 | 256 |
| 1 152 x 870 | 16 | 256 |
Audio
Ulostulo - 8-bittinen stereo, 11 kHz tai 22 kHz
Sisääntulo - Linjatason kaksikanavainen stereoliitäntä.
Levykeasema: 1,4 Mt SuperDrive, manuaalinen ulossyöttö
Paristo: 3,6 voltin puoli-AA litium-paristo. Tyhjentynyt paristo estää näytönohjaimen toiminnan.
Virtalähde: 30 W standardivirtalähde, Quadra 605 on Energy Star -luokiteltu tuote.
Massa: 4 kg. Quadra 605:n kotelo kestää 15,9 kg:n painoisen monitorin.
Mitat: 7,4 cm x 31 cm x 38,8 cm (korkeus x leveys x syvyys)
Liitännät: PDS, SCSI, 8- ja 9-nastaiset sarjaportit, ADB-liitännät näppäimistölle ja osoitinlaitteelle.
Tekniset tiedot > PowerPC-päivitys

Quadra 605 oli yhteensopiva Macintosh Processor Upgrade Cardin kanssa. Päivitys vaihtoi laitteiston ytimeksi 50 MHz:n PowerPC 601 -prosessorin. Quadra 605 toimi myös kolmansien osapuolten 100 MHz:n PowerPC-prosessorikorttien kanssa. Päivitys edellytti PDS-liitäntäkortin poistamista, sillä ylimääräinen prosessorikortti ei olisi muuten mahtunut koteloon.
Muuta

Quadra 605 ei tukenut ohjelmistopohjaista laitteiston käynnistys- ja sammutustoimintoja. Näppäimistön käynnistysnäppäin ei käynnistänyt tietokonetta. Tietokoneen ollessa päällä käynnistysnäppäin sammutti Finderin ja ohjelmisto sulki itsensä pyytäen lopuksi käyttäjää kytkemään virran pois päältä kotelon takaosassa olevasta keinukytkimestä. Puuttuvien uudelleenkäynnistys- ja keskeytyspainikkeiden toiminnan saattoi korvata näppäinyhdistelmillä, jossa Command+Control+Power -yhdistelmä suoritti uudelleenkäynnistyksen ja Command+Power keskeytysnapin toiminnan. Joissain Quadra 605-malleissa oli emolevyn takaosassa, S1-nimellä merkitty PRAM-muistin tyhjennyskytkin.
Muuta > Gestalt-tunnisteet

Gestalt-järjestelmäkutsujen tunnisteita pystyi ohjaamaan jumpperin J18 ja prosessorin kellotaajuuden avulla. J18:n ollessa päällä järjestelmä tunnistettiin 25 MHz:n ID 94 Quadra 605:ksi, muutoin 25 MHz:n ID 89 LC475/Performaksi. Taulukko gestalt-tunnisteista eri laitteistokokoonpanoilla:
| J18 | Gestalt ID | Nimi | Kellotaajuus |
| --- | --- | --- | --- |
| päällä | 93 | 20 MHz Quadra 605 | 19.93 MHz |
| päällä | 94 | 25 MHz Quadra 605 | 24.75 MHz |
| päällä | 95 | 33 MHz Quadra 605 | 32.89 MHz |
| poissa | 86 | 20 MHz LC475 | 19.93 MHz |
| poissa | 89 | 25 MHz LC475 | 24.75 MHz |
| poissa | 90 | 33 MHz LC475 | 32.89 MHz |
Ohjelmisto

Quadra 605 :stä tukevat Mac OS-käyttöjärjestelmät ovat System 7.1, 7.1.1 (Pro), 7.5, 7.5.1, 7.5.3, 7.5.5, 7.6, 7.6.1, 8.0 ja 8.1. System 7.5:ä edeltävät versiot tarvitsevat System Enabler -ohjelmiston, joka sisältää tarvittavat käyttöjärjestelmäohjaimet vanhempien käyttöjärjestelmien toimimiseksi uudemmissa laitteistoissa.